François Englert

François Englert (* 6. november 1932, Brusel, Belgicko) je belgický teoretický fyzik. Je známy vďaka práci v časticovej fyzike, štatistickej fyzike, kvantovej teórii poľa, kozmológii, teórii strún a supergravitácii. Je nositeľom Wolfovej ceny za fyziku za rok 2004 a Nobelovej ceny za fyziku za rok 2013 za objav Higgsovho mechanizmu spoločne s Petrom Higgsom.

Životopis 
Počas nemeckej okupácie Belgicka počas druhej svetovej vojny žil v rôznych detských domovoch v mestách Dinant, Lustin, Stoumont a Annevoie-Rouillon.

V roku 1955 vyštudoval elektrotechniku na Université Libre de Bruxelles (ULB), kde v roku 1959 obhájil titul Ph.D.. V rokoch 1959 – 1961 pôsobil na americkej Cornell University.

Od roku 1961 začal pôsobiť na ULB, od roku 1964 ako profesor a v rokoch 1980 – 1998 ako riaditeľ miestneho pracoviska teoretickej fyziky, spoločne s Robertom Broutom. Od roku 1998 je emeritným profesorom tejto univerzity.

Ocenenia 
 1978: prvá cena na International Gravity Contest
 1982: Francquiho cena
 1997: High Energy and Particle Physics Prize, udeľuje European Physical Society
 2004: Wolfova cena za fyziku
 2010: Sakuraiova cena, udeľuje American Physical Society
 2013: Nobelova cena za fyziku

Iné projekty

Externé odkazy 
 Oficiálna stránka

Zdroj 

Belgickí fyzici
Nositelia Wolfovej ceny za fyziku
Nositelia Nobelovej ceny za fyziku
Belgickí nositelia Nobelovej ceny
Osobnosti z Bruselu
Preživší holokaust